L 118/18
DA
Den Europæiske Unions Tidende
20.4.2022
(16)
Optagelsen på listen af handelsvaren octabromdiphenylether i del 3 i bilag I til forordning (EU) nr.
649/2012 omfatter også stoffet octabromdiphenylether, der er opført i del 1 og 2 i bilag I til denne forordning.
Stoffet octabromdiphenylether bør derfor fjernes på listerne over kemikalier i del 1 og 2 i bilag I til forordning (EU) nr.
649/2012.
(17)
Partskonferencen under Stockholmkonventionen om persistente organiske miljøgifte (»Stockholmkonventionen«) besluttede på sit niende møde den 29. april til 10. maj 2019 at optage stoffet dicofol på listen i konventionens bilag A. Dette stof er derfor opført i del A i bilag I til forordning (EU) 2019/1021 og bør derfor tilføjes til listen over kemikalier i del 1 i bilag V til forordning (EU) nr.
649/2012.
Idet en liste i del 1 i bilag V til forordning (EU) nr.
649/2012 forbyder eksport af et stof uden undtagelse, kræves der ikke længere nogen optagelse på listen af dicofol i del 1 og 2 i bilag I til denne forordning, og dette bør fjernes.
(18)
Partskonferencen under Stockholmkonventionen besluttede på sit niende møde den 29. april til 10. maj 2019 at optage stoffet perfluoroctansyre (PFOA), salte heraf og PFOA-beslægtede forbindelser på listen i konventionens bilag A med en række undtagelser og med en forpligtelse for parterne om at forbyde eksport af fluorbaseret brandslukningsskum, der indeholder disse kemikalier.
Perfluoroctansyre (PFOA), salte heraf og PFOA-beslægtede forbindelser er derfor opført i del A i bilag I til forordning (EU) 2019/1021 og bør derfor tilføjes til listen over kemikalier i del 1 i bilag V til forordning (EU) nr.
649/2012 for så vidt angår dets forekomst i fluorbaseret brandslukningsskum.
(19)
Partskonferencen under Stockholmkonventionen besluttede på sit syvende møde den 4. til 15. maj 2015 at optage stofferne pentaklorfenol og salte og estere heraf på listen i konventionens bilag A. Disse stoffer er derfor opført i del A i bilag I til forordning (EU) 2019/1021 og bør derfor tilføjes til listen over kemikalier i del 1 i bilag V til forordning (EU) nr.
649/2012.
(20)
Partskonferencen under Stockholmkonventionen besluttede på sit fjerde møde den 4. til 8. maj 2009 at optage stofferne perfluoroctansulfonsyre (PFOS), salte heraf og perfluoroctansulfonylfluorid på listen i konventionens bilag B. Optagelsen på listen blev derfor ændret ved afgørelse SC-9/4 i 2019.
Disse stoffer er opført i del A i bilag I til forordning (EU) 2019/1021 og bør derfor tilføjes til listen over kemikalier i del 1 i bilag V til forordning (EU) nr.
649/2012.
(21)
Del 1 i bilag V til forordning (EU) nr.
649/2012 indeholder optagelse på listen af varer, der indeholder koncentrationer af tetra-, penta-, hexa- og heptabromodiphenylether på eller over 0,1 vægtprocent, når de fremstilles helt eller delvist af genanvendelsesmaterialer eller materialer fra affald.
Denne optagelse på listen er baseret på en restriktion, der er fastsat i Europa-Parlamentets og Rådets forordning (EF) nr.
850/2004 (24).
Bestemmelserne vedrørende disse stoffer er blevet ændret ved forordning (EU) 2019/1021, hvorved de tilladte koncentrationer i varer mindskes, og decabromodiphenylether tilføjes til listen over polybromeret diphenylether.
Disse ændringer bør afspejles i del 1 i bilag V til forordning (EU) nr.
649/2012.
(22)
Ved Europa-Parlamentets og Rådets forordning (EU) 2017/852 forbydes eksport af kviksølv, visse blandinger af metallisk kviksølv med andre stoffer, visse kviksølvforbindelser og visse produkter tilsat kviksølv.
Disse eksportforbud bør afspejles i del 2 i bilag V til forordning (EU) nr.
649/2012.
(23)
I henhold til artikel 14, stk.
2, i forordning (EU) nr.
649/2012 skal Kommissionen ændre klassificeringen af hvert kemikalie, der er opført i bilag I til denne forordning, i lyset af eventuelle ændringer i Verdenstoldorganisationens harmoniserede nomenklatursystem eller i Den Europæiske Unions kombinerede nomenklatur.
En række klassificeringer af kemikalier i Den Europæiske Unions kombinerede nomenklatur er blevet ændret, siden disse kemikalier blev tilføjet i bilag I til forordning (EU) nr.
649/2012.
Disse ændringer bør afspejles i dette bilag.
(24) Europa-Parlamentets og Rådets forordning (EF) nr.
850/2004 af 29. april 2004 om persistente organiske miljøgifte og om ændring af direktiv 79/117/EØF (EUT L 158 af 30.4.2004, s. 7).